[{"text_idx": "#000000", "text": "Tradukhelpiloj por medicina apogo de ukrainaj rifug\u0302intoj"}, {"text_idx": "#000001", "text": "Surbaze de la libro \u201eA\u0308rztlicher Dolmetscher\u201c fare de la D-roj Gert kaj Uta Hoyer ege laboremaj volontuloj de la Budapes\u0302ta Medicina Esperanto-Fakgrupo c\u0302irkau\u0306 D-ro Ludoviko Molna\u0301r kaj D-rino Julianna Farkas kun helpo de internacia samideanaro kaj apogita de la UMEA kreis trilingvajn tradukhelpilojn, kiuj enhavas simplajn frazojn el tipaj dialogoj inter helpantoj kaj pacientoj en Esperanto kaj la ukraina, kun aldono de po unu alia lingvo. Pretas jam versioj en la slovaka, la portugala, la albana, la flandra, la dana kaj la nederlanda lingvo."}, {"text_idx": "#000002", "text": "La libro \u201eA\u0308rztlicher Dolmetscher\u201c dum la unuaj du eldonoj de la ekde 1999 ne plu ekzistanta eldonejo Johann Ambrosius Barth enhavis inter si facile kompareblajn tekstojn de bazaj dialogoj inter medicinistoj kaj pacientoj en 17 lingvoj, inter ili ankau\u0306 versio en Esperanto. Post kiam la eldono estis prizorgita de la eldonejo Springer, la Esperanto-c\u0302apitro estis forstrekita. Le Springer-eldonejo ne permesis al ni uzi la enhavon de la 3-a aktuala eldono sen aparta multekosta kontrakto au\u0306 memdevigo al nur limigita eldonkvanto. Tian kontrakton ni ne pretis fari pro timo de eventualaj juraj komplikaj\u0302oj kaj por eviti nur komerccelajn kostojn. Tamen la D-roj Hoyer, au\u0306toroj de la libro, tenis la kopirajton por la tuta materialo, kiu ne trovig\u0302as en la springer-eldono \u2013 t.e. la Esperanto-c\u0302apitro. Grandanime ili permesis al ni uzi la Esperanto-tekston de la libro lau\u0306 nia bontrovo por helpi la prizorgon de rifug\u0302intoj. Pro tiu ni ege dankas. Do la aldonitaj trilingvaj tradukhelpiloj estas utilaj jam en si mem, sed kombine kun unu el la eldonoj de la printita libro sumig\u0302as al ec\u0302 pli ampleksaj kaj bone uzeblaj iloj por traduki simplajn interparolojn inter pacientoj kaj medicinistoj el multaj diversaj landoj."}, {"text_idx": "#000003", "text": "La dua eldono de \u201eA\u0308rztlicher Dolmetscher\u201c ankorau\u0306 estas havebla c\u0302e diversaj interretaj brokantejoj."}, {"text_idx": "#000006", "text": "Konkurso pri plej elstara medicina kazraporto"}, {"text_idx": "#000007", "text": "Verkado de priskribo de interesa medicina kazo estas literatura artaj\u0302o en si mem: g\u0302i komencas per bona medicina observado, per kio komence evidentig\u0302as, ke iu kazo havas ion interesan, instruigan kaj ne kutiman. G\u0302i postulas scipovon klare kaj koncize resumi la kazon kaj la elektitan kuracadon kaj finfine bonan regadon de lingvo por fari la kazraporton bone legeblan. Tre bedau\u0306rinde la artformo de medicina kazraporto hodiau\u0306 estas ofte neglektita en medicina edukado, kvankam majstroj kiel Oliver Sacks kaj Alexander Lurija konsideris g\u0302in kulmino de medicinverkista majstreco, kiu samtempe donas al la au\u0306toro la eblecon honorigi la individuajn vivkondic\u0302ojn kaj vivhistorion de la priskribita paciento. Kazraporto povas esti miniaturo au\u0306 ampleksa diskuto, kiel ekz. la tiurilataj serieroj en NEJM. Kuracisto, kiu c\u0302iutage okupig\u0302as kun pacientoj, devus esti kapabla tuj verki kelkajn raportojn. Jam pensiig\u0302itaj gekolegoj tre certe rememoras interesajn kazojn el siaj karieroj. Ni pensas, ke la arto de kazraporto bezonas revivigon. Do alvoko al konkurso! Sendu viajn kazraportojn en Esperanto al MIR en la de g\u0302i petita formato. Jen informoj pri la formato: Sendu kopion de via kazraporto al la retleteradreso de la UMEA. Eble instigu gestudentojn verki kazraportojn en naciaj lingvoj kaj helpu al ili traduki esperanten! La plej bona artikolo ricevos premion de 150, la dua 100 kaj la tria 50 Eu\u0306roj."}, {"text_idx": "#000008", "text": "Diplomo pri \u201eElstara Lingvoservo en Hospitalo\u201c"}, {"text_idx": "#000009", "text": "UMEA aljug\u0302as formalan diplomon al c\u0302iu malsanulejo, kiu pruvas la fakton, ke g\u0302i ofertas senpagajn kaj dau\u0306re disponeblajn tradukservojn en almenau\u0306 dek diversaj lingvoj inkluzive Esperanto por helpi fremdajn gemalsanulojn, kiuj bezonas helpon en la institucio. Por peti agnoskon kaj diplomon, bv. skribu al ni kaj aldonu tau\u0306gajn dokumentojn kiel atesto de la servo."}, {"text_idx": "#000011", "text": "UMEA ekde novembro 2018 estas oficiale agnoskita apoganta asocio de la HIFA-reto."}, {"text_idx": "#000012", "text": "HIFA estas profesia tutmonda sanprizorga reto kiu kunlaboras kun la Monda Organizaj\u0302o pri Sano. HIFA kunigas pli ol 18000 prisanajn aktivulojn, libraristojn, editorojn, esploristojn kaj politikistojn, kiuj agadas por plirapidigi progreson al mondo sur kiu c\u0302iu havas aliron al informoj pri sanprizorgo bezonataj por protekti sian sanon kaj tiun de aliaj. HIFA-membroj interagas per kvin tutmondaj retleteraj diskutforumoj en kvar lingvoj (angla, franca, portugala kaj hispana)."}, {"text_idx": "#000013", "text": "Komparanta esploro de alternativaj kaj komplementaj formoj de medicino"}, {"text_idx": "#000014", "text": "Ekzistas en la mondo krom la moderna scienca medicino multaj diversaj alternativaj kaj komplementaj kuracmetodoj, kiuj ofte estas profunde enradikitaj en la kulturoj de la landoj au\u0306 mondregionoj, de kie ili devenas. UMEA kiel internacia medicinista asocio kun bonaj kontaktoj al fakuloj pri tiuj kulturspecifaj alternativaj kaj komplementaj formoj de medicino havas unikan eblecon racie kaj koncize karakterizi ilin kaj celi facilan kompareblecon de ties fundamentaj teorioj, instrutradicioj, ritualoj kaj esploritaj au\u0306 nur postulitaj efikoj. Tiu projekto estas ideo de d-ro Ward Kusters, emerita belga kuracisto, kiu ankau\u0306 estas ties kunordiganto. Se vi interesig\u0302as pri kunlaboro kaj pretas kontribui, bonvolu kontakti lin per retletero al eduard.kusters[at]skynet.be."}, {"text_idx": "#000016", "text": "Katastrofoj ie en la mondo (tertremoj, inundoj, uraganoj, epidemioj k.t.p) necesigas tujan helpon de la internacia komunumo. Tiu unua helpo preskau\u0306 c\u0302iam rapide okazas. Ekzistas multaj bone preparitaj internaciaj neregistaraj organizoj, kiuj disponigas tiun helpon (ekz. la Rug\u0302a Kruco kaj aliaj), sed ekzistas ankau\u0306 privataj iniciatoj au\u0306 naciaj organizetoj, kiuj kutime rapidas al la loko de la katastrofo por helpi celante savi vivojn. Dua ondo venas iom poste por organizi pluvivadon de trafitaj homgrupoj, flegi vunditojn kaj eviti epidemiojn. Tria ondo alvenas poste por rekonstrui la landon. La unua grava problemo estas, ke c\u0302iuj tiuj helpantoj ofte ne estas bone kunordigitaj, kun la konsekvenco, ke fakte kelkfoje unu malhelpas la alian. Ekzemplo el la pli juna pasinteco estas la internacia helpo post la tertremo en Haitio en la jaro 2010. Solvo de tiu problemo estas la tasko de lau\u0306eble kreota mastruma instanco, kiu havu superrigardon.Al la unua problemo rilatas dua, la fakto, ke lingvaj baroj ofte malhelpas kaj la kunlaboron de la helpantoj inter si kaj la peron de gravaj informoj inter la helpatoj kaj la helpantoj. Fidindaj raportoj pri tiu dua problemo abundas. Unu solvopropono estis la fondo de \u201cTranslators without Borders\u201d (\u201ctradukistoj sen limoj\u201d), kiu jam efike funkcias. Tamen ne c\u0302iuj lingvoj estas disponeblaj.Eble surpriza fakto estas, ke lau\u0306 la spertoj de internaciaj helptac\u0302mentoj ec\u0302 enlog\u0302antoj de tre foraj regionoj en malbonaj ekonomioj cirkonstancoj posedas klerajn pos\u0302telefonojn (\u201csmart phones\u201d) kun ofte sufic\u0302e bona retaliro. Tiu fakte nun estis jam kelkfoje uzita por akiri kaj peri informojn, kiuj estas uzeblaj kaj por taksado de bezonoj kaj por gvidado de helpfortoj en la koncernitaj regionoj.Kompreneble katastrofo estas plej ofte ne antau\u0306videbla okazaj\u0302o. Tamen helpo estas bezonata ec\u0302 ankorau\u0306 multajn semajnojn au\u0306 monatojn poste. Ofte la skipoj de helporganizoj estas, se eblas, trejnataj dum kelkaj tagoj au\u0306 semajnoj antau\u0306 la eklaboro, por prepari ilin al la specifaj cirkonstancoj de la okazaj\u0302o, c\u0302e kio ili devas helpi.Instrui medicinistojn pri Esperanto, kapabligi ilin uzi g\u0302in entute ne estas nova ideo. Ekzistas historiaj kunlaboroj inter la Rug\u0302a Kruco kaj la UEA."}, {"text_idx": "#000017", "text": "Ekde la fondo de la Universala Medicina Esperanto-Asocio (UMEA) en la jaro 1908 faka asocio ene de la UEA disponigas tau\u0306gan fakan vortaron kaj montras, ke Esperanto funkcias en medicinaj rondoj. Specialaj lernolibroj por medicinistoj estas en preparo."}, {"text_idx": "#000018", "text": "Nova ideo estas ankau\u0306 oferti intensan Esperanto-kurson al lokaj respondeculoj, kiuj okaze de katastrofoj en decidaj pozicioj kunlaboras kun internaciaj helptac\u0302mentoj."}, {"text_idx": "#000019", "text": "Celo de SUPERPrepari intensan Esperanto-Kurson speciale por medicinistoj, kiuj partoprenas internaciajn helpprojektojn okaze de katastrofoj.Disponigi la saman kurson au\u0306 samnivelan trejnadon al respondeculoj surloke por kapabligi ilin al samrajta komunikado, kiam bezonata.Science pruvi, ke la metodo kaj g\u0302ia uzado praktike tau\u0306gas."}, {"text_idx": "#000023", "text": "HipotezoKaj normala fizioterapio kaj Yumeiho-terapio plibonigas la irkapablon de handikapitaj MS-pacientoj post trimonata apliko. Yumeiho estas pli efika ol normala fizioterapio."}]